Dura lex, sed lex – to znaczi, że nawetkã nôgłëpszé prawò je wcyg prawã. A na wszëtkò dzysdnia trzeba colemało papiorów: ùchwałów, zezwòleniów, òswiôdczeniów, zaswiôdczeniów, zgòdów, wniosków, decyzjów, zarządzeniów, rozpòrządzeniów, dekretów, ùstawów, kònstitucjów, statutów, licencjów, pòzwòleniów, kòncesjów, nôkôzów, zôkôzów, wezwaniów, instrukcjów, regùlaminów, deklaracjów, rezolucjów, a skòpicą kwitów wszelejaczich. Ne kwitë pòwstôwają prawie z przepisów. A różné òne są. Chcemë tej zacząc òd naszégò ùmiłowónégò państwa. Hewò je Eùropejskô Ùnia, w chtërny zaczinómë ju dzesąti rok żëcô.